Návrh Kúpnej zmluvy

*uzatvorená podľa ust. § 409 a nasl. zákona č. 513/1991 Zb. Obchodníka zákonníka v platnom znení*

medzi **Zmluvnými stranami**:

**I. Kupujúci:**

**Názov: Spojená škola sv. Jána Pavla II., Dlhé hony 3522/2, Poprad**

 Sídlo: Dlhé hony 3522/2, Poprad

 Právna forma: Nezisková organizácia

 IČO: 37 942 743

 DIČ: 2021882654

 Bankové spojenie: Slovenská sporiteľňa, a.s. pobočka Poprad

 IBAN účtu: SK63 0900 0000 0051 7563 0488

Zastúpený: Ing. Katarína Krajňáková, riaditeľka

ďalej len ***„kupujúci“*** *alebo* ***„objednávateľ“***

**a**

**II. Predávajúci:**

Názov:

Sídlo:

IČO:

DIČ:

IČ DPH:

Bankové spojenie:

Zastúpený:

ďalej len „***predávajúci“***

za nasledovných podmienok:

**I.**

**Preambula**

## Zmluva sa uzatvára v rámci projektu „Využívaj energiu ekologicky!“, číslo ACC03P27, podporeného z programu „*Zmierňovanie a prispôsobovanie sa zmene klímy*“ (SK-Klíma) financovaného z Nórskych grantov, štátneho rozpočtu SR a vlastných zdrojov

## Kupujúci je verejným obstarávateľom - osoba, ktorá nie je verejný obstarávateľ ani obstarávateľ, ale ktorej verejný obstarávateľ poskytne viac ako 50% finančných prostriedkov na dodanie tovaru, na uskutočnenie stavebných prác a na poskytnutie služieb. Táto osoba je povinná postupovať v súlade s §8 Zákona č. 343/2015 Z.z. o verejnom obstarávaní.

* 1. Predávajúci je osobou oprávnenou a spôsobilou dodať tovar a súvisiace služby, ktoré sú predmetom zmluvy.
	2. Zmluva je výsledkom verejného obstarávania zákazky s nízkou hodnotou, v rámci ktorého predávajúci predložil ponuku.

**II.**

**Predmet zmluvy**

2.1 Predmetom tejto Zmluvy je dodávka zákazky s názvom **„Nákup zariadení na podporu e-mobility v Spojenej škole sv. Jána Pavla II. v Poprade“ – LOGICKÝ CELOK Č. 1: Smart lavičky / LOGICKÝ CELOK Č. 2 E-mobilita.**

Predmetom zákazky je dodávka zariadení podporujúcich e-mobilitu, ktoré budú súčasťou moderného vybavenia Mini Ekoparku. Osadenie smart-lavičiek, nákup e-kolobežiek a e-bicyklov (V ZÁVISLOSTI OD KONKRÉTNEHO LOGICKÉHO CELKU)

Skladba zákazky pozostáva z nákupu: (BUDE UPRAVENÉ PRI PODPISE ZMLUVY V ZÁVISLOSTI OD POČTU LOGICKÝCH CELKOV)

***a) Smart lavičky – 2 ks***

***b) e-bicykle – 2 ks***

***c) e-kolobežky – 15 ks***

Špecifikácia zákazky spolu s určením technických parametrov (technické listy resp. typologické označenie produktov) nakupovaných zariadení je obsiahnutá v prílohe č. 2 tejto zmluvy.

* 1. Súčasťou zákazky sú aj všetky služby priamo aj nepriamo súvisiace s predmetom zákazky (napr. doprava na miesto dodania, balné, inštalácia, sprevádzkovanie, zaškolenie obsluhy a všetky ostatné súvisiace náklady uchádzača)
	2. Miesto dodania**: Spojená škola sv. Jána Pavla II., Dlhé hony 3522/22, 058 01 Poprad**
	3. Predmet zákazky môže byť dodávaný postupne na základe objednávky vystavenej kupujúcim a doručenej predávajúcemu.

**III.**

**Termín dodávky a vlastnícke práva**

* 1. Lehota na dodanie tovaru je do 75 dní od doručenia objednávky na predmet zákazky alebo jeho časť od objednávateľa predávajúcemu.
	2. Doba trvania zmluvného vzťahu: od schválenia výberu dodávateľa a podpisu zmluvy do naplnenia predmetu zmluvy. Časť zmluvy v otázkach záručného servisu ostáva v platnosti aj po dodaní predmetu zákazky.
	3. Termínom dodania tovaru je deň podpisu preberacieho protokolu objednaného predmetu zákazky alebo jeho časti vrátane dopravy na miesto dodania uvedené v bode 2.3. tejto zmluvy.
	4. Vlastnícke právo k predmetu kúpy prechádza z predávajúceho na kupujúceho až okamihom zaplatenia celej kúpnej ceny za predmet zákazky prípadneho jeho dodanú časť.

**IV.**

**Cena**

* 1. Zmluvné strany sa dohodli, že cena za dodávku predmetu zmluvy je stanovená nasledovne:

**Logický celok č. 1: Smart lavičky (ak sa uplatňuje)**

|  |  |  |  |  |  |
| --- | --- | --- | --- | --- | --- |
| **Por. č.** | **Názov položky**  | **Merná jednotka** | **Množstvo**  | **Jednotková cena za položku** **(v EUR bez DPH)**  | **Celková cena za položku (v EUR bez DPH)**  |
|
| **1** | SMART lavičky | komplet | 2 | 0,00 € | 0,00 € |
|  |  | Cena spolu za predmet zákazky bez DPH v EUR: | 0,00 € |
|  |  | Hodnota DPH 20 % v EUR: | 0,00 € |
|  |  | **Cena spolu za predmet zákazky s DPH v EUR:** | **0,00 €** |

**Logický celok č. 2: E-mobilita (ak sa uplatňuje)**

|  |  |  |  |  |  |
| --- | --- | --- | --- | --- | --- |
| **Por. č.** | **Názov položky**  | **Merná jednotka** | **Množstvo**  | **Jednotková cena za položku** **(v EUR bez DPH)**  | **Celková cena za položku (v EUR bez DPH)**  |
|
| **1** | Elektro-bicykle | ks | 2 | 0,00 € | 0,00 € |
| **2** | Elektro-kolobežky | ks | 15 | 0,00 € | 0,00 € |
|  |  | Cena spolu za predmet zákazky bez DPH v EUR: | 0,00 € |
|  |  | Hodnota DPH 20 % v EUR: | 0,00 € |
|  |  | **Cena spolu za predmet zákazky s DPH v EUR:** | **0,00 €** |

* 1. Zmluvná cena je stanovená na základe dohody zmluvných strán v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov podľa cenovej ponuky z verejného obstarávania.
	2. Uvedená cena obsahuje všetky náklady spojené s dodávkou predmetu zmluvy a dodávateľ nemá nárok na pokrytie ďalších nákladov priamo súvisiacich s plnením predmetu tejto Zmluvy.
	3. Cena vyplýva z výsledku verejného obstarania, preto fakturované sumy budú v súlade s cenovou ponukou predloženou v rámci verejného obstarávania.
	4. Kupujúci neposkytne predávajúcemu na plnenie predmetu zmluvy preddavky.
	5. Zmluvné strany sa dohodli na možnosti vystavovania čiastkových faktúr. Po dodaní časti zákazky vystaví predávajúci faktúru na dodané položky zákazky podľa skutočne dodaného počtu a v zmluvne dohodnutej jednotkovej cene.
	6. Predmet zákazky bude financovaný formou bezhotovostného platobného styku na základe faktúry, dodacieho listu podpísaného oprávnenou osobou na strane kupujúceho.
	7. Zmluvné strany sa dohodli na spôsobe platby za plnenie predmetu zmluvy takto: všetky platby dohodnuté v tomto článku Zmluvy budú splatné v lehote 30 dní od doručenia faktúry na základe platobných podkladov (faktúr), spĺňajúcich náležitosti daňového dokladu doručených objednávateľovi dodávateľom. Dodávateľ berie do úvahy spôsob preplácania oprávnených výdavkov projektu a prípadné omeškanie platby nebude penalizovať.
	8. Ak faktúra nebude obsahovať zákonom stanovené náležitosti, alebo ak v nej budú uvedené nesprávne údaje, je kupujúci oprávnený vrátiť ju v lehote 7 dní od jej doručenia predávajúcemu s uvedením chýbajúcich náležitostí alebo nesprávnych údajov. V takom prípade začína nová lehota splatnosti, ktorá začne plynúť doručením opravenej faktúry kupujúcemu.
	9. Kupujúci sa zaväzuje k úhrade faktúr v čo najkratšej dobe splatnosti podľa aktuálneho stavu finančných prostriedkov použiteľných na úhradu oprávnených výdavkov projektu.

**V.**

## Práva a povinnosti zmluvných strán

* 1. **Predávajúci sa zaväzuje:**
		1. plniť všetky svoje povinnosti z tejto zmluvy riadne a včas,
		2. odovzdať kupujúcemu technickú dokumentáciu k obstarávaným zariadeniam.
		3. zabezpečiť dopravu, montáž, sprevádzkovanie a zaškolenie určených pracovníkov u kupujúceho.
		4. poskytovať servisné služby certifikovanými špecialistami a zabezpečiť servisný zásah alebo vyzdvihnutie chybného zariadenia v priestoroch kupujúceho najneskôr do 48 pracovných hodín (mimo víkendov) od nahlásenia poruchy, a to v súlade s legislatívnymi a technickými požiadavkami na servis daných zariadení.Servisné služby sa predávajúci zaväzuje poskytovať počas plynutia zákonnej záručnej doby.
		5. Poruchy bude nahlasovať kupujúci na servisné stredisko predávajúceho písomnou formou prostredníctvom elektronickej pošty na adresu: .............
		6. bez zbytočného odkladu oznámiť kupujúcemu všetky okolnosti, ktoré zistil pri plnení predmetu tejto Zmluvy, a ktoré môžu mať vplyv na zmenu pokynov kupujúceho.
		7. poskytnúť kupujúcemu v ktoromkoľvek čase na jeho požiadanie želané informácie týkajúce sa doterajšieho priebehu plnenia predmetu Zmluvy.
		8. postupovať pri plnení predmetu tejto Zmluvy s odbornou starostlivosťou, podľa pokynov kupujúceho a chrániť jeho záujmy
	2. **Kupujúci sa zaväzuje:**
		1. plniť všetky svoje povinnosti z tejto zmluvy riadne a včas,
		2. uhradiť všetky platby za podmienok dohodnutých v čl. IV. tejto zmluvy.
		3. na výzvu predávajúceho prevziať predmet kúpy v dohodnutom termíne, pričom osobami oprávnenými pre podpis preberacieho protokolu sú: ........................, riaditeľka školy.
		4. umožniť predávajúcim ustanoveným pracovníkom plný prístup na miesto plnenia v primeranom čase a v rozsahu potrebnom pre riadne plnenie tejto zmluvy. Predávajúcim ustanovení pracovníci sú povinní dodržiavať platné interné predpisy kupujúceho, s ktorými budú vopred riadne a preukázateľne oboznámení.
		5. poskytovať predávajúcemu presné informácie a dokumentáciu, vrátane príslušných vnútorných predpisov potrebných pre plnenie predmetu zmluvy.
		6. zabezpečiť pre zamestnancov predávajúceho bezpečnosť a ochranu zdravia pri práci v priestoroch kupujúceho.
		7. včas informovať predávajúceho o všetkých skutočnostiach, požiadavkách, prípadne iných nárokoch týkajúcich sa plnenia tejto zmluvy, ktoré majú vplyv na plnenie tejto zmluvy, a to prostredníctvom oprávnených osôb,
		8. kupujúci berie na vedomie, že všetky informácie o predávajúcom, o jeho zamestnancoch, interných postupoch, know-how a ďalších skutočnostiach týkajúcich sa predávajúceho, o ktorých sa dozvedel pri plnení predmetu tejto zmluvy a ktoré nie sú verejne dostupné a známe, sú predmetom obchodného tajomstva podľa príslušných ustanovení Obchodného zákonníka a predmetom ochrany osobných údajov podľa zákona č. 18/2018, Z.z. o ochrane osobných údajov (všetko spoločne ďalej len „Dôverné informácie“).
	3. **Zmluvné strany sa zaväzujú ďalej:**
		1. Pri plnení predmetu zmluvy podľa tejto zmluvy sú zmluvné strany povinné poskytnúť si navzájom potrebnú súčinnosť.
		2. Zmluvné strany sú zodpovedné za spôsobenú škodu v zmysle všeobecne záväzných právnych predpisov a ustanovení tejto zmluvy. Zmluvné strany sa zaväzujú k vyvinutiu maximálneho úsilia k predchádzaniu škodám a k minimalizácii vzniknutých škôd.
		3. Zástupcovia zmluvných strán sa zaväzujú, že v prípade zmeny sídla, zmeny štatutárnych orgánov oprávnených konať v mene spoločnosti a akékoľvek iné zmeny oznámia druhej strane bez zbytočného odkladu.
		4. Práva a povinnosti zmluvných strán, ktoré nie sú upravené v tejto zmluve sa budú riadiť ustanoveniami zákona č. 513/1991 Zb. Obchodný zákonník v znení neskorších predpisov.
		5. Zmluva sa uzatvára v rámci projektu s v rámci projektu „Využívaj energiu ekologicky!“, číslo ACC03P27, podporeného z programu „Zmierňovanie a prispôsobovanie sa zmene klímy“ (SK-Klíma) financovaného z Nórskych grantov, štátneho rozpočtu SR a vlastných zdrojov
		6. Predávajúci sa zaväzuje, že umožní všetkým kontrolným subjektom, vrátane Ministerstva životného prostredia Slovenskej republiky, Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR a poskytnúť im  všetku potrebnú súčinnosť.
		7. Predávajúci súhlasí so zaplatením zmluvnej pokuty a s možnosťou uplatnenia náhrady škody zo strany prijímateľa, ak nebudú dodržané podmienky úplného prístupu k účtovníctvu zhotoviteľa alebo sa preukáže, že pri získaní zákazky sa zhotoviteľ dopustil kolúzneho konania alebo iným nedovoleným spôsobom ovplyvnil výber víťazného uchádzača, a to najmä v prípade ak bude prijímateľ povinný vrátiť poskytnutý projektový grant.
		8. Zmluvné strany sú si vedomé skutočnosti, že táto zmluva, ako aj všetky jej prípadné dodatky, bude zverejnená na webovom sídle verejného obstarávateľa a môže byť zverejnená aj na stránke Správcu programu SK-Klíma.
		9. Zmluvné strany sa dohodli, že vo veciach týkajúcich sa tejto zmluvy budú oprávnení na udeľovanie a prijímanie pokynov, ako aj na oznamovanie akýchkoľvek skutočností v súvislosti s naplnením predmetu zmluvy tieto osoby:

Za kupujúceho:

|  |  |  |  |
| --- | --- | --- | --- |
| Meno a priezvisko: | Funkcia: | Tel.: | E-mail: |
| Ing. Katarína Krajňáková | riaditeľka | +421 901 735 123 |  |
|  |  |  |  |

Za predávajúceho:

|  |  |  |  |
| --- | --- | --- | --- |
| Meno a priezvisko: | Funkcia: | Tel.: | E-mail: |
|  |  |  |  |
|  |  |  |  |

**VI.**

**Zodpovednosť za vady tovaru**

* 1. Predávajúci zodpovedá za to, že predmet kúpy podľa č.II tejto zmluvy má v čase prevzatia zmluvne dohodnuté vlastnosti, a že nemá vady, ktoré by znižovali jeho hodnotu alebo schopnosť jeho využitia.
	2. Predávajúci poskytuje na dodávané zariadenia záruku v súlade s obchodným zákonníkom.
	3. Predávajúci garantuje predĺženie záručnej lehoty na predmet zmluvy o čas, ktorý uplynie odo dňa nahlásenia závady (opodstatnenej) v záručnej lehote až po deň odovzdania opraveného zariadenia kupujúcemu.
	4. Záručná doba konkrétneho zariadenia podľa čl. II. je stanovená v záručnom liste prikladanom k dodaciemu listu a daňovému dokladu.
	5. Záručná doba začína plynúť dňom odovzdania a písomného prevzatia predmetu zmluvy kupujúcim.
	6. Predávajúci sa zaväzuje prípadné reklamácie kupujúceho na predmet zmluvy v záručnej dobe vybaviť bez zbytočného odkladu a na vlastné náklady. V prípade nevybavenia reklamácie počas záručnej doby do 30 dní predávajúci poskytne kupujúcemu náhradné zariadenie v minimálnej konfigurácii ako je predmet zmluvy.
	7. Zmluvné strany sa dohodli, že prípadné nedostatky, resp. vady predmetu kúpy bude kupujúci reklamovať písomne u predávajúceho v servisnom stredisku uvedenom v čl. V., odsek 5.1.5.
	8. Kupujúci sa zaväzuje poskytnúť predávajúcemu všetku súčinnosť potrebnú na odstránenie reklamovanej poruchy, pokiaľ ju môže a je oprávnený poskytnúť.
	9. Záruka sa nevzťahuje na poruchy, ktoré vzniknú vinou nesprávneho alebo nešetrného používania (podľa záručného listu), neoprávneného zásahu do zariadenia alebo vplyvom prírodného živlu.
	10. V prípade opravy vád vzniknutých podľa čl. VI. ods. 6.9 je kupujúci povinný uhradiť predávajúcemu náklady spojené s odstránením poruchy účtované podľa štandardného cenníka prác a služieb predávajúceho platného v čase odstránenia poruchy.

**VII.**

**Skončenie zmluvného vzťahu**

* 1. Táto Zmluva sa uzatvára na dobu určitú do doby dodania predmetu zmluvy v dohodnutom rozsahu, okrem povinností vyplývajúcich z poskytovania služieb záručného servisu.
	2. Ktorákoľvek zo zmluvných strán môže zmluvu vypovedať aj bez uvedenia dôvodu s tým, že výpovedná doba je 30 dní od doručenia výpovede. Týmto však nie je dotknuté ustanovenie § 574 ods. 3 a § 575 ods. 2 Obchodného zákonníka v znení neskorších právnych predpisov.
	3. V prípade podstatného porušenia zmluvných povinností, môže ktorákoľvek strana od zmluvy odstúpiť ihneď, čím nie sú dotknuté práva na náhradu škody, resp. vzájomné vyrovnanie.
	4. Verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu z toho zmluvného vzťahu medzi verejným obstarávateľom a úspešným uchádzačom a výsledky administratívnej finančnej kontroly zo strany Poskytovateľa nenávratného finančného príspevku, v tomto prípade MŽP SR, neumožňujú financovanie výdavkov vzniknutých z tohto obstarávania.

**VIII.**

**Záverečné ustanovenia**

* 1. Zmluvné vzťahy v tejto zmluve neupravené sa riadia príslušnými ustanoveniami obchodného zákonníka, ako aj ďalšími právnymi predpismi platnými na území Slovenskej republiky.
	2. Zmluva je vyhotovená v troch exemplároch, z ktorých kupujúci po jej podpísaní obdrží dva originály a predávajúci jeden originál.
	3. Zmluva nadobúda platnosť dňom podpisu zúčastnenými stranami a účinnosť po zverejnení zmluvy na web-stránke školy v súlade s pravidlami pre prijímateľa nórskych grantov. Zmluva bude zverejnená po schválení verejného obstarávania zákazky zo strany poskytovateľa grantu, resp. po doručení správy od správcu programu SK – Klíma o tom, že kontrola verejného obstarávania nebude realizovaná.
	4. Akékoľvek zmeny alebo dodatky tejto zmluvy musia byť uskutočnené len písomnou formou, musia byť odsúhlasené a podpísané oboma zmluvnými stranami.
	5. Režim zmluvy sa riadi právom Slovenskej republiky. Zmluvné strany sa zaväzujú vyvinúť maximálne úsilie na mimosúdne riešenie sporov vyplývajúcich z tejto zmluvy. V prípade riešenia sporov súdnou cestou, je príslušným miestom súd Slovenskej republiky podľa ustanovení Občianskeho súdneho poriadku.
	6. Ak sa preukáže, že niektoré z ustanovení tejto zmluvy (alebo jeho časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení tejto zmluvy (alebo zostávajúcej časti dotknutého ustanovenia), alebo samotnej zmluvy. V takomto prípade sa obe zmluvné strany zaväzujú bez zbytočného odkladu nahradiť takéto ustanovenie (jeho časť) novým tak, aby bol zachovaný účel, sledovaný uzavretím tejto zmluvy a dotknutým ustanovením.
	7. Zmluvné strany vyhlasujú, že sú plne spôsobilí na právne úkony a znenie tejto Zmluvy si prečítali, rozumejú jej obsahu, ich zmluvná voľnosť nebola obmedzená, a že ju uzatvorili na základe ich slobodnej a vážnej vôle, nie v tiesni ani za nápadne nevýhodných podmienok a na znak súhlasu s jej ustanoveniami pripájajú svoje vlastnoručné podpisy, ako vyjadrenie ich slobodnej a vážnej vôle.

Kupujúci: Predávajúci:

V Poprade dňa ...............2022 V .................. dňa ................2022

........................................................ .................................................

 Ing. Katarína Krajňáková meno a priezvisko

 Riaditeľka Konateľ

Prílohy zmluvy:

Príloha č.1: Špecifikácia zákazky – časť cenovej ponuky zo dňa ............2021

Príloha č. 2: Typologické označenie produktov / technické listy